# Melao ya boitshwaro mabapi le tlhakanelo ya dikobo go badiri ba bopelotlhomigi

Badiri ba dithuso tsa bopelotlhomogi ba ka otlhaiwa kgotsa ba kojwa mo tirong - mabapi le maitsholo a a sa lolamang - mo go tsa tlhakanelo dikobo. Ba tshwanetse go tshegetsa melawana e e latelang:

* Badiri ba ditiro tsa bopelotlhomogi ga ba letlelelwe go tlhakanela dikobo le ope fela yo o dingwaga di kwa tlase ga lesome le boroba bobedi, le fa seo se ka tswa se letlelelwa kwa mafatsheng a ba tswang kwa go one. Seipato sa gore ba ne ba se na kitso mabapi le dingwaga tsa yo ba tlhakanetseng dikobo le ene, ga se mabaka a a ka sekegelwang tsebe.
* Badiri ba ditiro tsa bopelotlhomogi ga ba a tshwanela go duela tlhakanelo dikobo ka madi, ka tiro, dithoto kgotsa bodiredi tse di ikaeletsweng go thusa ba ba tlhokang thuso. Ga ba a tshwanela go solofetsa tsotlhe dilo tse, gore batho ba dumalane le maitsholo a a tsuololang, le go ba dirisa botlhaswa. Se se akaretsa go reka ka madi, mo go ba ba gwebang ka mmele.
* Badiri ba dithuso tsa bopelotlhomogi ba na le tshusumetso mo go ba ba neelang dithuso. Se se ba baya mo seemong sa go laola ba ba tlhokang thuso ya bone. Ka go rialo, ba maphata a dithuso tsa bopelotlhomogi, ba rotloetsa thata badiri ba bone gore ba se tlhakanele dikobo le ope fela yo o amanang ka tsela epe fela le ba maphata a dithuso tsa bopelotlhomogi tsa potlako. Kamano ya mofuta o, e dira gore ba maphata a, ba se ka ba tshepiwa kgotsa go akanyediwe gore ga ba na boammaaruri.
* Fa go diragala gore mmereki mongwe wa dithuso tsa bopelotlhomogi a belaele kgotsa a nne le matshwenyego gore mongwe wa lephata la gagwe, kgotsa lephata lepe fela la tsa dithuso, ba tsuolola ditsetlana tsa ba dithuso tsa bopelotlhomogi, tsa tlhakanelo dikobo, ba tshwanetse go tsibosa lephata ka se, a setse morago tsamaiso ya maphata a bone.
* Babereki ba tsa dithuso tsa bopelotlhomogi ba tshwanetse go dira le go le go tshegetsa serodumo sa lefelo la bodiredi, mo go kganelang maitsholo a a sa letlelesegeng a tlhakanelo dikobo, le go rotloetsa babereki ba bone go itshola ka fa ditsetlana tsa boitsholo di tsamaisiwang ka teng. Baeteledipele ba maphata a otlhe, ba na le boikarabelo jwa go tshegetsa le go rotloetsa ditsamaiso tse di tshegetsang tikologo ya bodiredi ya mofuta o.

Melawana ya IASC mo go tsa tlhakanelo dikobo ka tsietso le tiriso botlhaswa di bonwa mo:

<http://www.pseataskforce.org/uploads/tools/sixcoreprinciplesrelatingtosea_iasc_english.doc>.

Puo e e lolameng e dirilwe ka tirisanyo ya setlhopha sa IASC e le go tsaya maikarabelo mo batswasetlhabelong, le tshireletso mo go tsa tiriso botlhaswa, le tlhakanelo dikobo ka kgatelelo, le baranodi ba dipuo tse di farologanyeng ba mafatshefatshe.